

**Obvestilo za člane knjižnice in uporabnike Splošne knjižnice Ljutomer**

Spoštovani,

Z veseljem vas obveščamo, da bodo vrata Splošne knjižnice Ljutomer **od srede, 6. 5. 2020, naprej odprta po spremenjenem odpiralnem času. Odprti bomo vsak delovni dan od 8. do 16. ure. Ob sobotah bo knjižnica zaprta (poletni delovni čas).**

Vsem članom, ki jim je oz. jim bo **rok izposoje potekel med 13. 3. 2020 in 1. 6. 2020, bomo do 1. 6. 2020 zagotovili enake pogoje vračila, ne glede na to, kateri dan bodo gradivo vrnili**.  
Prosimo vas, da ne hitite prve dni odprtja v knjižnico, ker pričakujemo gnečo.

Obveščamo vas, da **od 13. 3. 2020 do 1. 6. 2020 ne bomo pošiljali opominov in tudi ne bomo obračunavali zamudnin.**

Pri dostopu do knjižničnih storitev veljajo v skladu s priporočili Nacionalnega inštituta za javno zdravje (NIJZ) posebni varnostni ukrepi, ki vam jih na kratko predstavljamo:

**Varnostni ukrepi**

* Ob vstopu v knjižnico je obvezna **uporaba zaščitne maske**, **razkuževanje rok in ohranjanje minimalne varnostne razdalje dveh metrov**. Upoštevajo se tudi vsa ostala splošna varnostna navodila NIJZ.
* **Omejeno je število uporabnikov**, ki lahko hkrati vstopijo v knjižnico (eden po eden).
* Osebam z vidnimi znaki obolelosti s COVID-19 ni dovoljen vstop v stavbo.
* Na **eno izkaznico** lahko praviloma **vstopi le ena oseba**.
* Do nadaljnjega **ni možen prost dostop uporabnikov do knjižničnega gradiva na policah**, uporaba čitalnic ali računalnikov (pultni sistem).
* Zaradi preprečevanja širjenja okužbe s COVID-19 bo **vse vrnjeno gradivo v knjižnici v 7-dnevni karanteni**. Šele nato bo prosto za ponovno izposojo.
* Prav tako NIJZ priporoča, da člani **izposojeno gradivo doma dodatno odložijo v 4-dnevno karanteno**.

**Dostop do gradiv**

**-** Možno je **le vračilo in izposoja gradiva na posebej za ta namen predvidenih mestih (bomo označili)** .

**- Izposojamo samo knjige in neknjižno gradivo**. Ne izposojamo periodike ter igrač ali didaktičnih pripomočkov.

- Vljudno vas prosimo, da **pred obiskom knjižnice želeno gradivo rezervirate v COBISS-u** ([Moja knjižnica](https://plus.si.cobiss.net/opac7/user/login)) ali **po telefonu**, tako bo izposoja lahko potekala hitreje.  
Kdor nima gesla za uporabo storitve Moja knjižnica, ga lahko pridobi po telefonu ali e-pošti.

- Zelo priporočamo uporabo storitev [e-knjižnice](https://www.knjiznica-ptuj.si/e-knjiznica/) ter izposojo e-knjig na portalu [Biblos](https://www.biblos.si/).

- Za storitve Domoznanskega oddelka priporočamo **predhodni dogovor po telefonu ali e-pošti**.

- **Za ranljive skupine (bolni, nemobilni in drugi), pokličete na tel. št. 02 584 12 36 (Nataša Kosec) in vam bomo po predhodnem naročilu gradivo dostavili na dom.**

- **Medknjižnična izposoja ni možna**.

- **Knjižni nabiralnik pred knjižnico in knjigobežnice so zaprte.**

**Vpis v knjižnico**

Vsem, ki bi se želeli vpisati v knjižnico, priporočamo [**vpis na daljavo**](https://www.knjiznica-ptuj.si/storitve/vpis-in-izposoja/) **(spletni vpis Moj COBISS (Moja knjižnica)**.

**OSTALE KNJIŽNIČNE DEJAVNOSTI IN STORITVE še ne bomo izvajali:**

* Bibliopedagoške dejavnosti,
* ure pravljic, delavnice, bralni klubi in ostale dejavnosti, ki zahtevajo fizično druženje,
* posvetovanja in večje prireditve.

Splošna knjižnica Ljutomer